**Jacob (Jackie) Sello Selebi** (født 7. mars 1950 i Johannesburg, død 23. januar 2015 i Pretoria) var Sør-Afrikas første svarte politisjef, men ble permittert 12. januar 2007 grunnet mistanker om korrupsjon. Han trakk seg som leder for styret i Interpol 13. januar 2008.

Karriere
--------

Selebi var en representant på «World Federation of Democratic Youth» i Budapest, Ungarn fra 1983–1987. Etter det ble han valgt som leder av ungdomsavdelingen til ANC og medlem av ledelsen i selve mor-organisasjonen i 1987. I 1991 fikk han ansvaret for repatrieringen av ANC-eksile, og ble i 1993 utnevnt til leder for Helse-velferd i ANC. Selebi ble valgt som æresmedlem i parlamentet i valget i 1994. I 1995 ble Selebi utnevnt som sørafrikansk ambassadør og permanent representant til FN i Genève. I 1998 fikk han en «Human Rights Award» fra International Service for Human Rights
.

I 2007 fikk Selebi sterk kritikk for å svare på bekymringer om voksende kriminalitet rundt om i Sør-Afrika med kommentaren: «*What's all the fuss about crime?*».

### Om prostitusjon og alkohol

In mars 2007 ble igjen Selebi kritisert for å foreslå å legalisere prostitusjon og offentlig drikking av alkohol under perioden VM i fotball ble arrangert i Sør-Afrika i 2010. Opposisjonspartier og organisasjonen «Doctors For Life International» uttrykte sin sterke misnøye over Selebis anbefaling og ba parlamentet om ikke å legalisere hverken prostitusjon og offentlig drikking.

### Vennskap med tung kriminell

Selebi har innrømmet å ha et vennskap med Glenn Agliotti som var mistenkt for mordet på Brett Kebble, og som angivelig var involvert i en større narkotikahandel og organisert kriminalitet. Selebi hevdet at han ikke visste at vennen var involvert i kriminelle handlinger. Glenn Agliotti ble i 2008 idømt en fengselsstraff på 10 år.

Korrupsjonsmistanke
-------------------

### Arrestordre og tiltale

En melding hevdet i South African Broadcasting Corporation 27. september 2007 at en arrestordre var blitt sendt ut av påtalemyndigheten i Sør-Afrika (som handler uavhengig av politiet) om å arrestere Jackie Selebi. Ifølge SABC ble arrestordren stoppet av sjefen for påtalemyndigheten (NPA), Vusi Pikoli, før Pikoli selv ble suspendert av President Thabo Mbeki.
.

10. september 2007 ble en arrestordre utstedt på Jackie Selebi. 23. september 2007 suspenderte President Mbeki suspended lederen av NPA Vusi Pikoli, angivelig på grunn av «*et sammenbrudd*» i forholdet mellom Pikoli og justisministeren Brigitte Mabandla. Men journalister hevdet å ha solid informasjon som støttet mistanken om at President Mbeki suspenderte Pikoli som et forsøk på å skjerme Politisjef Selebi.

Ifølge en artikkel 5. oktober 2007 i den sørafrikanske avisen Mail & Guardian, etterforsket da NPA Selebi for korrupsjon, svindel, hvitvasking av penger og gangstervirksomhet. The Independant Newspapers Group i Sør-Afrika meldte senere om at det eksisterte 4 arrestordrer mot Selebi

11. januar 2008 meldte BBC at Selebi var i retten i et forsøk på stoppe tiltalen fra NPA, som ville tiltale han, men den sørafrikanske domstolen fast at det blir reist sak. Selebi selv avviste alle anklagene.

President Mbeki suspendert så 12. januar 2008 Selebi fra stillingen som Sør-Afrikas politisjef på ubestemt tid, grunnet korrupsjonsanklagene, mens Interpol samme dag opplyste at styret ville drøfte president Jackie Selebi sin stilling (som leder i styret) på sitt neste møte. Selebi valgte imidlertid selv å trekke seg fra stillingen allerede dagen etter

1. februar ble Selebi formelt tiltalt ved en domstol, for korrupsjon, for å ha tatt imot bestikkelser, hindre etterforsking og rettsforfølgelse av andre. Saken ble samtidig utsatt til 1. juni for å sikre mer etterforsking av saken.

Referanser
----------

1. ↑   Gemeinsame Normdatei, besøkt 20. desember 2014[Hentet fra Wikidata]
2. 1 2 3 4 5  BBC News: SA's controversial police chief, presentert 11. januar 2008
3. 1 2 3 4 5 6  NRK: Sør-Afrika sparket Interpol-sjef, presentert 12. januar 2008
4. 1 2  BBC News: candal-hit Interpol chief quits, presentert 13. januar 2008
5. ↑  «STATEMENT ON AWARDING OF A HUMAN RIGHTS PRIZE TO MR JACKIE SELEBI». Department of Foreign Affairs, South Africa. 23. juli 1998. Arkivert fra originalen 30. september 2007. Besøkt 1. desember 2006.
6. ↑  «Human Rights Award 1998 - Ambassador Jacob Selebi». International Service for Human Rights. 13. august 1998. Besøkt 1. desember 2006. [*død lenke*]
7. ↑   *South Africa: President Acknowledges Crime is a Problem*, UN Integrated Regional Information Networks, 2007-02-09, besøkt 2007-01-20
8. ↑  BBC News: S Africa police chief suspended, presentert 12. januar 2008
9. ↑  «'Deafening' silence on Selebi». News24. 28. september 2007. Arkivert fra originalen 3. desember 2007. Besøkt 3. oktober 2007.  «Arkivert kopi». Arkivert fra originalen 3. desember 2007. Besøkt 12. januar 2008.
10. ↑  «SA's top policeman 'not arrested'». BBC News. 27. september 2007. Besøkt 27. september 2007.
11. ↑  «Four Selebi warrants traced». IOL. 4. oktober 2007. Besøkt 4. oktober 2007.
12. ↑  BBC News: Interpol's head 'to be charged', presentert 11. januar 2008
13. ↑  BBC News: SA police chief charged in court, presentert 1. februar 2008

Eksterne lenker
---------------

* Profile at South African Police Service
* Profile at Interpol

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |